Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Elszámolási csekk alatt a csekkjogi szabályok szövegének közzétételérõl szóló 2/1965. (I. 24.) IM rendelet 39. §-ában
Paragraph Index: 1290

01. tábla: Kártya alapú e-pénzrendszer kibocsátói üzletágának adatai „a” oszlop: Elektronikus pénzrendszer kódja: A rendszer elnevezésének kódját kell feltüntetni, az e rendelet 3. számú mellékletének 4.11. pontja szerinti, az MNB honlapján közzétett technikai segédlet alapján (Kódlista a P42-es adatszolgáltatáshoz). Az elsõ e-pénz rendszer megjelenésekor, valamint a továbbiakban új rendszer indulásakor az MNB Statisztikai fõosztályától kell kódszámot kérni. „b” oszlop: Indulás éve: Azt a dátumot kell feltüntetni, amikor az adatszolgáltató elkezdte a e-pénz kibocsátást, függetlenül attól, hogy maga az e-pénzrendszer esetleg már korábban is mûködött, más kibocsátókkal. „c” oszlop: Elektronikus pénz kibocsátója: A hazai szabályozás értelmében kizárólag bank vagy elektronikus pénzt kibocsátó szakosított hitelintézet jogosult e-pénz kibocsátására. A már hivatkozott, e rendelet 3. számú mellékletének 4.11. pontja szerinti, az MNB honlapján közzétett technikai segédletben feltüntetett számot kell beírni. „d” oszlop: Elektronikus pénz funkcióval rendelkezõ kártyák száma: Azoknak a kártyáknak a darabszámát kell feltüntetni, amelyek kizárólagos funkcióként vagy egyéb funkciójuk mellett elektronikus pénzt tárolnak. Ez azt jelenti, hogy ha például egy debit kártyára telepítik rá plusz funkcióként az e-pénz tárolást, ebben az adatszolgáltatásban is, és a P27-es sz. adatszolgáltatás 01. sz. táblájában is fel kell tüntetni. Minden kártyát jelenteni kell, függetlenül attól, hogy hányszor használták. A lejárt, letiltott vagy visszavont kártyákat nem kell jelenteni. „e” oszlop: Legalább egyszer már feltöltött kártyák száma: Az itt feltüntetett darabszámok részét képezik a „d” oszlopban feltüntetetteknek. Azokat az elektronikus pénz funkcióval rendelkezõ kártyákat kell itt jelenteni, amelyeket legalább egyszer már feltöltöttek, így aktiváltnak tekinthetõk. A feltöltést jelzésként lehet értelmezni arra vonatkozóan, hogy használni akarják az e-pénz funkciót. 2005/159. szám „f” és „g” oszlopok: Az elektronikus pénzeszközön tárolható legmagasabb érték: Attól függõen kell kitölteni a következõ két oszlop egyikét vagy mindkettõt, hogy a pénzeszköz forintot vagy eurót tárol. Biztonsági okokból a kibocsátók általában korlátozzák ezt az értéket. Az „f” oszlopban azt a maximum értéket (limitet) kell feltüntetni – forintban –, amely a kártyán tárolható. A „g” oszlopban azt a maximum értéket (limitet) kell feltüntetni – euróban –, amely a kártyán tárolható. „h” oszlop: Megengedett-e az elektronikus pénzeszközök közötti közvetlen pénzmozgás: A már hivatkozott, e rendelet 3. számú mellékletének 4.11. pontja szerinti, az MNB honlapján közzétett technikai segédletben feltüntetett kódszámok egyikét kell beírni. „Igen”, akkor ha az egyes eszközök között szabadon történik az elektronikus pénz oda- és visszautalása (pl. Mondex típusú rendszerek). „Nem”, akkor ha az elektronikus pénz egyik eszközrõl a másikra való átadása kizárólag a vásárló eszközérõl a kereskedõ eszközére történhet (pl. Proton típusú rendszerek). „i” oszlop: Hálózati fizetésekre alkalmas-e az elektronikus pénzeszköz: A megfelelõ kódszámok beírásával arra kell válaszolni, hogy lehet-e fizetni a kártyán tárolt elektronikus pénzzel valamilyen hálózaton, pl. az Interneten keresztül. „j” oszlop: Milyen funkciókat tárol az elektronikus pénzeszköz: A megfelelõ kódszám feltüntetésével arra kell válaszolni, hogy az elektronikus pénz tárolásán kívül másra használható-e az eszköz: például debit kártyaként vagy pontgyûjtõ kártyaként is mûködik. Az egyes funkciókat jelölõ kódszámokat egymás után (veszõ vagy üres hely nélkül), növekvõ sorrendben kell feltüntetni. A rendszer indulásakor a kódlistában nem szereplõ, a késõbbiek során új konstrukciók megjelenése esetén az MNB Statisztikai fõosztályától kell kódot kérni. „k” oszlop: Elektronikus pénzeszköz feltöltések száma: Azt kell megadni, hogy a tárgyidõszakban hány alkalommal töltötték fel az eszközt e-pénzzel (forintban és/vagy euróban összesen). „l” és „m” oszlopok: Elektronikus pénzeszköz feltöltések értéke: Attól függõen kell kitölteni a két oszlop egyikét, vagy mindkettõt, hogy forint, euró, vagy mindkettõ tárolására alkalmas az e-pénzeszköz. Az összegeket kerekítve, tizedes nélkül kell megadni. Az „l” oszlopba azt kell beírni, hogy a „k” oszlopban megadott feltöltések során összesen mekkora forint összeggel töltötték fel az elektronikus pénzeszközöket. Az „m” oszlopba azt kell beírni, hogy a „k” oszlopban megadott feltöltések során összesen mekkora euró összeggel töltötték fel az elektronikus pénzeszközöket. „n” oszlop: Elektronikus pénzeszközzel lebonyolított vásárlások száma: A tárgyidõszakban az elektronikus pénzeszközzel lebonyolított vásárlások darabszámát kell megadni (forintban és/vagy euróban összesen). „o” és „p” oszlopok: Elektronikus pénzeszközzel lebonyolított vásárlások értéke: Attól függõen kell kitölteni a két oszlop egyikét, vagy mindkettõt, hogy forint, euró, vagy mindkét valutanemben való költésre alkalmas az e-pénzeszköz. Az összegeket kerekítve, tizedes nélkül kell megadni. Az „o” oszlopban a tárgyidõszakban forintban lebonyolított vásárlások értékét kell megadni. A „p” oszlopban a tárgyidõszakban euróban lebonyolított vásárlások értékét kell megadni. „r” és „s” oszlopok: A forgalomban lévõ elektronikus pénz értéke: Attól függõen kell kitölteni a két oszlop egyikét vagy mindkettõt, hogy forintot, eurót vagy mindkettõt tárol az eszköz. Az „r” oszlopba beírt összeg a tárgyidõszakban forintban lebonyolított összes feltöltés („l” oszlop) és összes vásárlás („o” oszlop) értékének a különbségével meg kell egyezzen. Az „s” oszlopba beírt összeg a tárgyidõszakban euróban lebonyolított összes feltöltés („m” oszlop) és összes vásárlás („p” oszlop) értékének a különbségével meg kell egyezzen.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes